סבן אילבן

סבן אילבן (באנגלית: ) היא רשת חנויות נוחות בינלאומית, שבסיסה בארצות הברית. ראשיתה של החברה בשנת 1927, אז נולד רעיון חנות הנוחות. נכון לדצמבר 2022 היא רשת המזון השלישית הגדולה בעולם אחרי וולמארט וקוסטקו.

בשנת 2007 היה מספר סניפיה של החברה גדול מזה של חברת המזון המהיר מקדונלד'ס. מאז הפכה רשת השיווק לגדולה בעולם, עם יותר מ-50,250 חנויות ברחבי העולם. הרשת פועלת במספר מדינות, ביניהן ארצות הברית, אוסטרליה, יפן, קנדה, הפיליפינים, הונג קונג, סין, טייואן, מלזיה, תאילנד, דנמרק ושוודיה.

בשנים הראשונות היו חנויות החברה פתוחות מהשעה שבע בבוקר ועד לשעה אחת עשרה בלילה, ומכאן שם החברה שאומץ ב-1946, במקום השם "טוט'אם". משנות ה-60 של המאה ה-20 ואילך התרחבו שעות הפתיחה, והיום רוב החנויות פתוחות 24 שעות ביממה ובכל ימות השבוע.

סבן אילבן בישראל
באוקטובר 2021 חתמה חברת אלקטרה מוצרי צריכה על הסכם זכיינות מלא עם סבן אילבן.

הסניף הראשון נפתח בדיזנגוף סנטר ב-11 בינואר 2023. במסגרת ההסכם עם סבן אילבן, אלקטרה מוצרי צריכה תפתח 400 חנויות בישראל.

גלריה

קישורים חיצוניים

הערות שוליים

תאגידים רב-לאומיים
רשתות מרכולים
רשתות מרכולים אמריקאיות